ঠিক কি বোঝাতে চেয়েছেন ধরতে পারলাম না। আইনী প্রস্তুতির কথা উপরেই উল্লেখ করা হয়েছে; কিন্তু “রাজনৈতিক প্রস্তুতি”র বিষয়টি (এ প্রসঙ্গে) স্পষ্ট হচ্ছে না। আর, “জেন্ডারসাইড” শব্দটিই বা উল্লেখ করা হল ঠিক কি অর্থে? কার জেন্ডারসাইড কিংবা কোথাকার জেন্ডারসাইড এর কথা বোঝাতে চেয়েছেন? বিহারী নারীদের ইস্যুটিকে বোঝাতে চাইলেন কি? নাকি বাঙ্গালী কর্তৃক বাঙ্গালী নারী ধর্ষণের ইস্যুটি? আমি মনে করি (নিতান্তই ব্যক্তিগত মত) টার্মগুলো আমাদের আরও সাবধানে ব্যবহার করা উচিত, বিশেষত, আইনের দৃষ্টিতে ‘জেন্ডারসাইড’ এর মতো এ ধরণের জটিল টার্মগুলো; সেগুলোর সংজ্ঞাগত প্রয়োগগত দিকগুলো বিবেচনায়। কারণ, এই প্রতিটি শব্দের সংজ্ঞার কিছু threshold point রয়েছে। ‘জেনোসাইড’ কখন ‘জেন্ডারসাইড’ হয়ে উঠতে পারে, কিংবা “war time rape” কখন “genocidal rape” হয়ে উঠতে পারে, তার কিছু strict মানদন্ড রয়েছে, doctrinal প্রয়োজনেই। আর সেই মানদন্ডে তাত্ত্বিকভাবে “জেন্ডারসাইড” আর যে কোন অপরাধের চেয়েও প্রমাণ করা কঠিন। এই শব্দগুলো তাই ছুঁড়ে দেয়ার আগে সাবধানতা অবলম্বন জরুরী। সাইকিয়াকেও (যেখান থেকে আপনি অনেকটুকু উদ্ধৃত করেছেন) এই মৌলিক তাত্ত্বিক পার্থক্যগুলোর বিষয়ে সচেতন মনে হয়নি (আপনার মন্তব্য ৬.১. এর জবাবে)। বিস্তারিত জানতে দেখুন: MacKinnon, Sharlach, Carpenter, McCherif, Damgaard, Schabas (সবগুলো আইটেমই ওয়ার ক্রাইমস স্ট্র্যাটেজি ফোরাম এর ই-লাইব্রেরীতে রয়েছে)। ভাল কথা, সাইকিয়ার যে আর্টিকেলটি আপনি অনুবাদ করেছেন জানিয়েছেন, সেটিই History Workshop Journal (Issue#58, 2004) এই ছাপানো হয়েছিল, যা উপরে উল্লেখ করেছি (অন্য আর কোথাও ছাপা হয়েছিল কিনা জানা নেই)।